โหด จยย.ประกบยิง 2 นัดดับหนุ่มรือเสาะ เพื่อนซ้อนท้ายบาดเจ็บ
เครดิตภาพ: เพจเฟซบุ๊ก: BeritaSelatan,หนุ่มรือเสาะ วัย 23 ปี ถูกคนร้ายสุดโหดประกบยิงคาจยย.ล้มคว่ำ เสียชีวิตบนถนนสายท่าเรือ-โกตาบารู ส่วนเพื่อนที่นั่งมาด้วยกัน พลเมืองดีพบเห็นรีบนำส่งรพ. ตร.คาดมาจากเรื่องการทะเลาะวิวาท,เมื่อเวลา 20.50 น. วันที่ 16 ก.ค.61 ร.ต.ท.เวชยันต์ หิรัญญสุวรรณ รองสารวัตรสอบสวน สภ.รือเสาะ จ.นราธิวาส รับแจ้งมีเหตุคนถูกยิงเสียชีวิตและได้รับบาดเจ็บ บนถนนสายท่าเรือ-โกตาบารู ช่วงบริเวณบ้านตือโละ ม.7 ต.เรียง จึงพร้อมด้วย พ.ต.อ.จรัส เส็มสัน ผกก.สภ.รือเสาะ และกำลังเจ้าหน้าที่ตำรวจทหารจำนวนหนึ่งรุดเดินทางไปตรวจสอบ,ที่เกิดเหตุ พบศพนายพรรณดี สาและ อายุ 23 ปี อยู่บ้านเลขที่ 2 ม.3 ต.เรียง อ.รือเสาะ จ.นราธิวาส นอนจมกองเลือดอยู่ริมถนน โดยมีบาดแผลถูกกระสุนปืนของคนร้ายที่บริเวณหน้าอก จำนวน 1 นัด โดยข้างศพมีรถ จยย.ยี่ห้อฮอนด้า รุ่นเวฟ สีเทาดำ ทะเบียน กษบ 43 นราธิวาส ล้มตะแคงอยู่ ส่วนผู้ได้รับบาดเจ็บคือ นายอามีรุดดีน หะนะกาแม อายุ 18 ปี อยู่บ้านเลขที่ 1/4 ม.8 ต.เรียง อ.รือเสาะ จ.นราธิวาส ซึ่งถูกกระสุนปืนของคนร้ายที่บริเวณแผ่นหลัง จำนวน 1 นัด พลเมืองดีได้นำตัวส่งรักษาที่โรงพยาบาลรามัน อ.รามัน จ.ยะลา ไปก่อนหน้าแล้ว นอกจากนี้ในที่เกิดเหตุ เจ้าหน้าที่พบปลอกกระสุนปืนพก ขนาด 9 ม.ม. ตกอยู่บนถนน จำนวน 2 ปลอก เจ้าหน้าที่จึงได้เก็บรวบรวมไว้เป็นหลักฐาน ก่อนที่จะนำศพผู้เสียชีวิตส่งโรงพยาบาลรือเสาะ เพื่อให้แพทย์ทำการชันสูตรพลิกศพอย่างละเอียดอีกครั้ง ก่อนที่จะมอบให้ญาติรับศพไปประกอบพิธีทางศาสนา,จากการสอบสวนทราบว่า ก่อนเกิดเหตุผู้เสียชีวิตได้ขี่รถ จยย.ออกจากบ้าน โดยมีนายอามีรุดดีน นั่งซ้อนท้าย เพื่อเดินทางไปซื้อของที่ร้านค้าในหมู่บ้าน ถึงที่เกิดเหตุได้มีคนร้าย จำนวน 3 คน ขี่และซ้อนท้ายรถ จยย. 1 คัน ตามไล่หลังมา เมื่อสบโอกาสคนร้ายได้ขี่รถ จยย.เข้าประชิด ให้คนร้ายที่นั่งซ้อนท้ายใช้อาวุธปืนพก ขนาด 9 ม.ม.ออกมายิงใส่ผู้เสียชีวิตและผู้ได้รับบาดเจ็บ จำนวน 2 นัดซ้อน เมื่อถูกกระสุนปืนรถได้เสียหลักล้มลง แล้วคนร้ายได้รีบขี่รถ จยย.หลบหนีไป,ส่วนเหตุการณ์ที่เกิดขึ้นเจ้าหน้าที่เชื่อว่า มาจากเรื่องการทะเลาะวิวาทระหว่างผู้เสียชีวิตและได้รับบาดเจ็บกับกลุ่มคนร้ายที่หลบหนี เนื่องจากในช่วง 2 วันที่ผ่านมา ได้มีเรื่องชกต่อยกันที่ร้านสะดวกซื้อแห่งหนึ่ง ซึ่งตั้งอยู่ในเขตเทศบาลตำบลรือเสาะ ซึ่งขณะนี้เจ้าหน้าที่ทราบเบาะแสตัวคนร้ายที่ก่อเหตุแล้ว ที่จะได้มีการติดตามตัวมาลงโทษตามกฏหมายต่อไป.
หนุ่มรือเสาะ วัย 23 ปี ถูกคนร้ายสุดโหดประกบยิงคาจยย.ล้มคว่ำ เสียชีวิตบนถนนสายท่าเรือ-โกตาบารู ส่วนเพื่อนที่นั่งมาด้วยกัน พลเมืองดีพบเห็นรีบนำส่งรพ. ตร.คาดมาจากเรื่องการทะเลาะวิวาท
ประกบยิง,จยย.ประกบยิง,รือเสาะ,ยิงกันตาย,นราธิวาส,ข่าวทั่วไป